CELEX: 32017D0265
Language: fi
Date: 2017-02-14 00:00:00
Title: Komission päätös (EU) 2017/265, annettu 14 päivänä helmikuuta 2017, Kanadan Luoteisterritorioiden hallituksen lisäämisestä yksityiskohtaisista säännöistä hyljetuotteiden kaupasta annetun Euroopan parlamentin ja neuvoston asetuksen (EY) N:o 1007/2009 panemiseksi täytäntöön annetun täytäntöönpanoasetuksen (EU) 2015/1850 3 artiklassa tarkoitettuun tunnustettujen elinten luetteloon (tiedoksiannettu numerolla C(2017) 757)

16.2.2017   
            
            
               FI
            
            
               Euroopan unionin virallinen lehti
            
            
               L 39/43
            
         KOMISSION PÄÄTÖS (EU) 2017/265,
   annettu 14 päivänä helmikuuta 2017,
   Kanadan Luoteisterritorioiden hallituksen lisäämisestä yksityiskohtaisista säännöistä hyljetuotteiden kaupasta annetun Euroopan parlamentin ja neuvoston asetuksen (EY) N:o 1007/2009 panemiseksi täytäntöön annetun täytäntöönpanoasetuksen (EU) 2015/1850 3 artiklassa tarkoitettuun tunnustettujen elinten luetteloon
   
      
         (tiedoksiannettu numerolla C(2017) 757)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yksityiskohtaisista säännöistä hyljetuotteiden kaupasta annetun Euroopan parlamentin ja neuvoston asetuksen (EY) N:o 1007/2009 panemiseksi täytäntöön 13 päivänä lokakuuta 2015 annetun komission täytäntöönpanoasetuksen (EU) 2015/1850 (1) ja erityisesti sen 3 artiklan,
   sekä katsoo seuraavaa:
   
               (1)
            
            
               Euroopan parlamentin ja neuvoston asetuksen (EY) N:o 1007/2009 (2) 3 artiklassa vahvistetaan edellytykset, joilla inuiittien tai muiden alkuperäiskansojen harjoittamasta pyynnistä peräisin olevia hyljetuotteita voidaan saattaa unionin markkinoille. Tunnustetun elimen on todistettava näiden edellytysten noudattaminen, kun hyljetuotteet saatetaan markkinoille.
            
         
               (2)
            
            
               Täytäntöönpanoasetuksen (EU) 2015/1850 3 artiklassa säädetään vaatimukset, jotka elinten on täytettävä päästäkseen tunnustettujen elinten luetteloon asetuksen (EY) N:o 1007/2009 3 artiklan soveltamiseksi.
            
         
               (3)
            
            
               Kun inuiittien tai muiden alkuperäiskansojen harjoittamasta pyynnistä peräisin olevia hyljetuotteita saatetaan markkinoille, niiden mukana on oltava tunnustetun elimen antama asiakirja, jossa todistetaan täytäntöönpanoasetuksessa (EU) 2015/1850 säädettyjen edellytysten täyttyminen.
            
         
               (4)
            
            
               Komissio vastaanotti 22 päivänä marraskuuta 2016 Luoteisterritorioiden hallitukselta hakemuksen, jossa se pyytää komissiota valtuuttamaan se tunnustetuksi elimeksi asetuksen (EY) N:o 1007/2009 3 artiklan 1 kohdan a alakohdan soveltamiseksi. Hakemuksen mukana oli täytäntöönpanoasetuksen (EU) 2015/1850 3 artiklassa vaadittavat asiakirjatodisteet.
            
         
               (5)
            
            
               Komissio teki toimitettujen asiakirjatodisteiden perusteella arvion määrittääkseen, täyttikö Luoteisterritorioiden hallitus vaatimukset päästä täytäntöönpanoasetuksen (EU) 2015/1850 mukaiseksi tunnustetuksi elimeksi.
            
         
               (6)
            
            
               Komissio on todennut, että Luoteisterritorioiden hallitus täyttää kaikki täytäntöönpanoasetuksen (EU) 2015/1850 3 artiklan 1 kohdassa säädetyt vaatimukset ja että se olisi lisättävä tunnustettujen elinten luetteloon,
            
         ON HYVÄKSYNYT TÄMÄN PÄÄTÖKSEN:
   1 artikla
   Luoteisterritorioiden hallitusta on pidettävä tunnustettuna elimenä täytäntöönpanoasetuksen (EU) 2015/1850 3 artiklan soveltamiseksi.
   2 artikla
   Tämän päätöksen sisältö julkaistaan viipymättä komission verkkosivustolla.
   3 artikla
   Tämä päätös on osoitettu Kanadan Luoteisterritorioiden hallitukselle.
   
      Tehty Brysselissä 14 päivänä helmikuuta 2017.
      
         
            Komission puolesta
         
         Karmenu VELLA
         
            Komission jäsen
         
      
   
   
      (1)  EUVL L 271, 16.10.2015, s. 1.
   
      (2)  Euroopan parlamentin ja neuvoston asetus (EY) N:o 1007/2009, annettu 16 päivänä syyskuuta 2009, hyljetuotteiden kaupasta (EUVL L 286, 31.10.2009, s. 36).